ایسرایل-ین کئچمیش باش ناظیری اسحاق رابین ین نوه‌سی یوناتان بن آرتزی، باره‌سینده یولسورلوق، روشوت و وظیفه صلاحیت‌لریندن سوء-ایستیفاده اتهام‌لاری‌نین یئر آلدیغی اوچ آیری سندین اولدوغو باش ناظیر بنیامین نتانیاهونو ایستعفایا  چاغیریب.
إسحاق رابین ین اؤلدورولمه‌سی‌نین 24-جو ایلدؤنومو ایله علاقه‌دار آچیقلاما وئرن نوه‌سی یوناتان بن آرتزی باباسی‌نین امریکا-دا بیر بانک حسابی اورتایا چیخدیقدان سونرا 1976-جی ایلده باش ناظیر وظیفه‌سیندن ایستعفا ائتدیگینی خاطیرلادیب.
بن آرتزی بیلدیریب کی، ایسرایل سیاستچی‌لری بابالاریندان‌ مسئولیت گؤتورمگی و اؤلکه‌نین ماراق‌لارینی اؤز ماراقلاریندان‌ اوستون توتماغی اؤیرنمه‌لی‌دیرلر. باش ناظیره و بوتون پارتی رهبرلرینه ایسرایل-ین چؤکوش ایچینده اولدوغونو، حکومتین و بودجه‌نین اولمادیغینی و ایسرایل‌-لیلرین چتین‌لیک چکدیگینی سؤیلییرم. مسئولیتینیزی یئرینه یئتیرمه‌لی و آرتیق اؤز یولونوز ایله گئتملیسینیز.
قئید ائدک کی، نتانیاهو ایله باغلی اوچ آیری سند وار، لاکین ایسرایل-ین موجود قانون‌لارینا گؤره باش ناظیر محکمه‌یه وئریلسه ده وظیفه‌لرینی داوام ائتدیره بیلر.
